На основу члана 8. Закона о буџету Републике Србије за 2016. годину („Службени гласник РС”, број 103/15) и члана 42. став 1. Закона о Влади („Службени гласник РС”, бр. 55/ 05, 71/05 ‒ исправка, 101/07, 65/08, 16/11, 68/12 – УС, 72/12, 7/14 –УС и 44/14),

Влада доноси

УРЕДБУ

О ИЗМЕНАМА УРЕДБЕ О УТВРЂИВАЊУ ПРОГРАМА ПОДРШКЕ МАЛИМ ПРЕДУЗЕЋИМА ЗА НАБАВКУ ОПРЕМЕ У 2016. ГОДИНИ

Члан 1.

У Уредби о утврђивању Програма подршке малим предузећима за набавку опреме у 2016. години („Службени гласник РС”, број 31/16), у Програму подршке малим предузећима за набавку опреме у 2016. години, у глави 1. ПРЕДМЕТ став 2. мења се гласи:

„Неутрошена средства у износу од 60.774.554,13 динара, која су пренета Развојној агенцији Србије, у складу са Уредбом о утврђивању Програма подршке малим предузећима за набавку опреме у 2015. години („Службени гласник РС”, бр. 80/15 и 113/15), користиће се у 2016. години за субвенционисање набавке опреме малим предузећима у складу са овим програмом.”

Члан 2.

Ова уредба ступа на снагу наредног дана од дана објављивња у „Службеном гласнику Републике Србије”.

05 Број: 110-8440/2016

У Београду, 13. септембра 2016. године

В Л А Д А

ПРЕДСЕДНИК

Александар Вучић

**О Б Р А З Л О Ж Е Њ Е**

**I ПРАВНИ ОСНОВ**

Правни основ за доношење ове уредбе садржан је у члану 8. Закона о буџету Републике Србије за 2016. годину („Службени гласник РС”, број 103/2015) где су, у оквиру раздела 20 - Министарство привреде, Главa 20.0, Програм 1509 - Подстицаји развоју конкуретности привреде, функција 410 - Општи, економски и комерцијални послови и послови по питању рада, Пројекат 4002 - Подршка развоја предузетништва, економска класификација 451 - Субвенције јавним нефинансијским предузећима и организацијама, опредељена средства у износу од 500.000.000,00 динара, намењена за реализацију Програма подршке малим предузећима за набавку опреме у 2016. години, Уредби о утврђивању програма подршке малим предузећима за набавку опреме у 2015. години („Службени гласник РС”, број 80/15, 113/15) као и у одредби члана 42. Став 1. Закона о Влади („Службени РСˮ, бр.55/ 05, 71/05-исправка, 101/07, 65/08, 16/11, 68/12 – УС, 72/12, 7/14-УС и 44/14), којим је прописано да Влада уредбом подробније разрађује однос уређен законом, у складу са сврхом и циљем закона.

**II РАЗЛОЗИ ЗА ДОНОШЕЊЕ УРЕДБЕ**

Уредба о изменама Уредбе о утврђивању Програма подршке малим предузећима за набавку опреме у 2016. години доноси се због великог интересовања привредних субјеката за овај програм која прелазе средства опредељена Уредбом о утврђивању Програма подршке малим предузећима за набавку опреме у 2016. години.

Уредбом о утврђивању Програма подршке малим предузећима за набавку опреме у 2016. години дефинисано је да ће се поред 500.000.000,00 динара која су намењена Законом о буџету Републике Србије за 2016. годину, користити и неутрошена средства у складу са Уредбом о утврђивању програма подршке малим предузећима за набавку опреме у 2015. години, која су пренета Развојној агенцији Србије, у износу од 42.000.000,00 динара.

Након достављања финалног Извештаја о реализацији Програма у складу са Уредбом о утврђивању програма подршке малим предузећима за набавку опреме у 2015. години од стране Развојне агенције Србије, утврђено је да су укупна неутрошена средства већа за 18.774.554,13 динара и износе укупно 60.774.554,13 динара.

У складу са наведеним, Уредбом о изменама Уредбе о утврђивању Програма подршке малим предузећима за набавку опреме у 2016. години, дефинисано је да се неутрошена средства, у укупном износу од 60.774.554,13 динара, искористе у 2016. години за субвенционисање набавке опреме малим предузећима у складу са Програмом подршке малим предузећима за набавку опреме у 2016. години.

**III OБРАЗЛОЖЕЊЕ ПОЈЕДИНАЧНИХ РЕШЕЊА У УРЕДБИ**

Члан 1. ове уредбе наводи да се истом врше измене Уредбе о утврђивању Програма подршке малим предузећима за набавку опреме у 2016. години („Сл. гласник РС”, бр. 31/16).

Чланом 2. утврђују се измене у Програму подршке малим предузећима за набавку опреме у 2016. години и то тако што се глава I ПРЕДМЕТ став 2. мења и гласи:

„Неутрошена средства у износу од 60.774.554,13 динара која су пренета Развојној агенцији Србије у складу са Уредбом о утврђивању програма подршке малим предузећима за набавку опреме у 2015. години („Службени гласник РС”, број 80/15, 113/15) користиће се у 2016. години за субенционисање набавке опреме малим предузећима у складу са овим Програмом”.

**IV ПОТРЕБНА ФИНАНСИЈСКА СРЕДСТВА**

Законом о буџету Републике Србије за 2016. годину („Службени гласник РС”, број 103/2015), члан 8, у оквиру раздела 20 - Министарство привреде, Главa 20.0, Програм 1509 - Подстицаји развоју конкурентости привреде, функција 410 - Општи, економски и комерцијални послови и послови по питању рада, Пројекат 4002 - Подршка развоја предузетништва, економска класификација 451 - Субвенције јавним нефинансијским предузећима и организацијама, опредељена су средства у износу од 500.000.000,00 динара, намењена за реализацију Програма подршке малим предузећима за набавку опреме у 2016. години.

Неутрошена средства у износу од 60.774.554,13 дирнара, која су пренета Развојној агенцији Србије, у складу са Уредбом о утврђивању програма подршке малим предузећима за набавку опреме у 2015. години („Службени гласник РС”, број 80/15, 113/15) користитће се, у 2016. години, за субенционисање набавке опреме малим предузећима у складу са овим програмом.

Средства за реализацију овог програма представљају de minimis државну помоћ у складу са чл. 95-97. Уредбе о правилима за доделу државне помоћи („Службени гласник РС”, бр. 13/10, 100/11, 91/12, 37/13, 97/13 и 119/14).

**V. РАЗЛОЗИ ЗБОГ КОЈИХ СЕ ПРЕДЛАЖЕ ДА УРЕДБА СТУПИ НА СНАГУ ПРЕ ОСМОГ ДАНА ОД ДАНА ОБЈАВЉИВАЊА У СЛУЖБЕНОМ ГЛАСНИКУ РЕПУБЛИКЕ СРБИЈЕ**

Ступање Уредбе на снагу наредног дана од дана објављивања неопходно је због несметаног наставка спровођења и због великог интересовања привредних субјеката за овај програм.